Dornici de aventura si cu buzunarele mai goale, tot mai multi tineri calatoresc facand autostopul. Ii vedem pe marginea drumului la "ia-ma, nene", cum spunem noi.

Dar pentru tineri modelul imprumutat din Europa de Vest a devenit deja un stil de viata. Mai ales cand au mers 130.000 de kilometri, uneori cu doar 50 de euro in buzunar

Intotdeauna pe picior de plecare, Dan si-a descoperit pasiunea pentru calatorii in urma cu doi ani. Se poate lauda c-a facut pana acum peste 40.000 de kilometri, in toata Europa. Primii 20.000 i-a parcurs cu trenul, dar si-a dat seama ca la ocazie are sanse sa vada mai multe locuri si nu depinde de nimeni. Schimba masinile cand vrea el.

Alexandru este abia la inceput. A facut pana acum doua excursii cu autostopul, in total 3.000 de km. Si i-a placut tot ce-a vazut pe unde a fost.

Cei mai multi au inceput sa calatoreasca prin tara sau in afara ei, cu autostopul, pentru ca aveau putini bani, dar voiau sa vada lumea. Pozele si peripetiile prin care au trecut i-au convins sa transforme acest mod de calatorie intr-un stil de viata.

Florin este campion: a facut aproape 130.000 de kilometri cu "ia-ma, nene", sau "hitch-hicking-ul", cum ii spun strainii.

Ca sa faci autostopul insa iti trebuie neaparat putin curaj, un ghiozdan special, vesta de biciclist daca mergi noaptea si o lanterna. Din buzunar nu trebuie sa-ti lipseasca printurile cu trasee si numere de telefon de la ambasada tarii tale, atunci cand treci granita.